CELEX: 62009CA0123
Language: el
Date: 2010-04-29 00:00:00
Title: Υπόθεση C-123/09: Απόφαση του Δικαστηρίου (τρίτο τμήμα) της 29ης Απριλίου 2010 [αίτηση του Finanzgericht München (Γερμανία) για την έκδοση προδικαστικής αποφάσεως] — Roeckl Sporthandschuhe GmbH & Co. KG. κατά Hauptzollamt München (Κοινό Δασμολόγιο — Δασμολογικές κλάσεις — Κατάταξη των γαντιών ιππασίας στη Συνδυασμένη Ονοματολογία — Κλάση 3926 — Κλάση 6116)

19.6.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 161/13
            
         
      Απόφαση του Δικαστηρίου (τρίτο τμήμα) της 29ης Απριλίου 2010 [αίτηση του Finanzgericht München (Γερμανία) για την έκδοση προδικαστικής αποφάσεως] — Roeckl Sporthandschuhe GmbH & Co. KG. κατά Hauptzollamt München
      (Υπόθεση C-123/09) (1)
      
      (Κοινό Δασμολόγιο - Δασμολογικές κλάσεις - Κατάταξη των γαντιών ιππασίας στη Συνδυασμένη Ονοματολογία - Κλάση 3926 - Κλάση 6116)
      (2010/C 161/18)
      Γλώσσα διαδικασίας: η γερμανική
      
         Αιτούν δικαστήριο
      
      Finanzgericht München
      
         Διάδικοι στην υπόθεση της κύριας δίκης
      
      Roeckl Sporthandschuhe GmbH & Co. KG
      
         κατά
      
      Hauptzollamt München
      
         Αντικείμενο
      
      Αίτηση έκδοσης προδικαστικής απόφασης — Finanzgericht München — Ερμηνεία του παραρτήματος I του κανονισμού (ΕΟΚ) 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (ΕΕ L 256, σ. 1), όπως τροποποιήθηκε με τον κανονισμό (ΕΚ) 1789/2003 της Επιτροπής, της 11ης Σεπτεμβρίου 2003 (ΕΕ L 281, σ. 1) — Κλωστοϋφαντουργικό προϊόν του οποίου η μία όψη έχει καταστεί τραχιά με μόνο σκοπό την καλύτερη στερέωση ενός στρώματος πλαστικής ύλης — Κατάταξη στη διάκριση 3926 20 00 της Συνδυασμένης Ονοματολογίας
      
         Διατακτικό
      
      Η Συνδυασμένη Ονοματολογία που αποτελεί το παράρτημα Ι του κανονισμού (ΕΟΚ) 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο, όπως τροποποιήθηκε με τον κανονισμό (ΕΚ) 1789/2003 της Επιτροπής, της 11ης Σεπτεμβρίου 2003, πρέπει να ερμηνευθεί υπό την έννοια ότι τα γάντια ιππασίας που, όπως τα επίμαχα στην υπόθεση της κύριας δίκης, αποτελούνται από υφαντική ύλη η οποία, κατόπιν επεξεργασίας, έχει γίνει από τη μία όψη τραχιά και έχει επικαλυφθεί με πλαστική ύλη και στα οποία το υπόθεμα από υφαντική ύλη υφίσταται επεξεργασία, ώστε η μία του όψη να γίνει τραχιά, και η τραχιά αυτή όψη επικαλύπτεται στη συνέχεια πλήρως με αφρό από πολυουρεθάνιο, ο οποίος επιτελεί ουσιώδη λειτουργία για τη χρήση των γαντιών ως γαντιών ιππασίας, πρέπει να καταταγούν στη διάκριση 3926 20 00 της Συνδυασμένης Ονοματολογίας αυτής.
      
         (1)  ΕΕ C 129 της 6.6.2009.